ขนส่งมุกดาหาร อนุญาตรถต่างชาติ ใช้ท่องเที่ยวในไทยได้แล้ว
เว็บไซต์สำนักงานขนส่งจังหวัดมุกดาหาร,ขนส่งจังหวัดมุกดาหาร อนุญาตรถที่จดทะเบียนในต่างประเทศ เข้ามาใช้ท่องเที่ยวในไทยได้แล้ว พร้อม กำหนดให้ผู้ประกอบธุรกิจนำเที่ยวยื่นคำขอ ก่อนนำรถเข้าไม่น้อยกว่า 10 วัน ,วันที่ 18 พ.ค.59 นายปิยะ โยมา ขนส่งจังหวัดมุกดาหาร เปิดเผยว่า กรมการขนส่งทางบก ได้มีการประกาศกำหนดหลักเกณฑ์วิธีการ และเงื่อนไขในการขออนุญาตนำรถที่จดทะเบียนในต่างประเทศ (ประเทศจีน เวียดนาม) มาใช้ท่องเที่ยวในราชอาณาจักรไทยได้แล้ว โดยกำหนดให้ผู้ประกอบธุรกิจนำเที่ยว เป็นผู้รวบรวมและยื่นคำขอก่อนนำรถเข้าไม่น้อยกว่า 10 วันทำการ ณ สำนักงานขนส่ง ที่เป็นที่ตั้งของด่านพรมแดนศุลกากร โดยแนบหลักฐาน ดังนี้,- ภาพถ่ายหนังสือเดินทางของผู้ขออนุญาตใช้รถและผู้ขับรถ ที่จะขอเข้ามาในราชอาณาจักร ที่มีอายุหรืออยู่ไม่น้อยกว่า 6 เดือน ในกรณีผู้ขอมีสัญชาติที่ไม่ได้รับการยกเว้นการตรวจลงตราตามความตกลงระหว่างประเทศ ต้องมีการตรวจลงตรา (VISA) ด้วย,- ภาพถ่ายใบอนุญาต ที่สามารถใช้ขับรถตามประเภทนี้ ยื่นขออนุญาตที่มีอายุหรืออยู่ไม่น้อยกว่า 6 เดือน พร้อมฉบับแปลเป็นภาษาไทยหรือภาษาอังกฤษ ซึ่งรับรองการแปลจากหน่วยงานที่มีอำนาจของประเทศนั้น,- ภาพถ่ายใบคู่มือจดทะเบียนรถ พร้อมฉบับแปลเป็นภาษาไทยหรือภาษาอังกฤษ ซึ่งรับรองการแปลจากหน่วยงานที่มีอำนาจของประเทศนั้น และต้องมีภาษีประจำปีคงเหลือควบคุมระยะเวลาการใช้รถในราชอาณาจักร พร้อมภาพถ่ายของตัวรถที่มองเห็นลักษณะรถ สีรถ และหมายเลขทะเบียนรถได้อย่างชัดเจนจำนวน อย่างน้อย 1 รูป,- หนังสือรับรองการผ่านการตรวจสภาพรถจากหน่วยงานที่มีอำนาจของประเทศนั้น ซึ่งมีคำแปลเป็นภาษาไทยหรือภาษาอังกฤษ,- ภาพถ่ายหลักฐานเอาประกันตามพระราชบัญญัติคุ้มครองผู้ประสบภัยจากรถ พ.ศ.2535 และภาพถ่ายหลักฐานเอาประกันภัยประเภท 3 ซึ่งมีความคุ้มครองเสียหายต่อชีวิตและร่างกายของบุคคลภายนอก ไม่ต่ำกว่า 1 ล้านบาท ในแต่ละครั้ง ซึ่งมีระยะประกันภัยไม่น้อยกว่าระยะเวลาการใช้ในราชอาณาจักร,- หลักฐานและรายละเอียดเกี่ยวกับการเดินทางเข้ามาในราชอาณาจักร เช่น สถานที่พักและระยะเวลาที่อยู่ในราชอาณาจักร วันเข้าและออกนอกราชอาณาจักร ณ ด่านพรมแดนศุลกากร,ทั้งนี้ สามารถสอบถามรายละเอียดได้ ณ กลุ่มวิชาการขนส่ง ฝ่ายทะเบียนรถ สำนักงานขนส่งจังหวัดมุกดาหาร โทร 1584 โดยรถที่ขออนุญาตต้องเป็นรถที่มีที่นั่งไม่เกิน 9 ที่นั่ง (รวมคนขับ) (รถเก๋ง 4 ประตู) ไม่รวมรถยนต์นั่ง ที่มีลักษณะเป็นรถตู้ และรถยนต์บรรทุก (ปิกอัพ) ที่มีน้ำหนักบรรทุกไม่เกิน 3,500 กิโลกรัม ส่วนค่าธรรมเนียม แยกเป็นการอนุญาตเพื่อการท่องเที่ยว ครั้งละ 500 บาท/คัน และค่าเครื่องหมายแสดงการใช้รถคันละ 500 บาท เริ่มตั้งแต่วันที่ 27 มิถุนายน 2559 เป็นต้นไป
ขนส่งจังหวัดมุกดาหาร อนุญาตรถที่จดทะเบียนในต่างประเทศ เข้ามาใช้ท่องเที่ยวในไทยได้แล้ว พร้อม กำหนดให้ผู้ประกอบธุรกิจนำเที่ยวยื่นคำขอ ก่อนนำรถเข้าไม่น้อยกว่า 10 วัน 
ขนส่ง,ขนส่งมุกดาหาร,รถจดทะเบียนต่างชาติ,รถจดทะเบียนต่างประเทศ,สำนักงานขนส่ง,ด่านพรมแดนศุลกากร,VISA,เงื่อนไขขออนุญาต,ปิยะ โยมา,ข่าว,ข่าวทั่วไทย,ไทยรัฐออนไลน์